Partin sos pastores

In sa serra iscumparin sos pastores
Chi falan cun su tazzu a Campidanu
Pro chircare pastura in su pianu
Prima ch’enzan d’ierru sos rigores.

Sun tristos prite lassana lontanu
Cun sa patria affettos e amores;
E isperan’intantu in sos fiores,
In sas ervas chi benin cun beranu.

Torrat beranu e torrat sa natura
A si mudare tottu in pizzinnia,
De nou a sa muntagna virde e pura

Torrat donzi pastore in allegria,
Ma non torrat s’umana gioventura
Non torrat sa gentile edade mia!